***Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PA ”Saulkrastu kultūras un sporta centrs”***

***direktora p.i. J.Krūmiņa***

***Saulkrastos, 2018. gada 29. jūnijā***

**Sporta diena**

**"Esi aktīvs Aizvējos"**

**Organizators:**

Sacensības organizē Saulkrastu novada pašvaldības aģentūra „Saulkrastu kultūras un sporta centrs” un SIA "Aizvēji". Galvenie tiesneši - Ingmārs Vaiders un Laura Vaidere.

**Mērķis:**

Popularizēt dažādus sporta veidus: mini futbolu, tenisu, pludmales volejbolu, un iepazīstināt ar jaunu sporta veidu, kas pavisam nesen ienācis Latvijā – pludmales tenisu.

**Uzdevumi:**

- Noskaidrot labākos sportistus dažādos komandu sporta veidos

- Radīt pozitīvu sacensību garu un aicināt novadniekus vairāk nodarboties ar sportu brīvā dabā

- Popularizēt viesu nama “Aizvēji” pieejamos sporta laukumus (tenisa un pludmales volejbola laukumi)

**Vieta:** Zvejniekciems, Jūras prospekts 24, "Aizvēji".

**Laiks:** 2018.gada 14 .jūlijā reģistrācija no plkst. 9.30. Sacensību sākums 10.00

**Dalībnieki:** Sacensībās drīkst piedalīties jebkāda vecuma cilvēki. Bērniem, kas jaunāki par 16 gadiem, jāierodas kopā ar vecākiem vai jāņem līdzi vecāku parakstīta atļauja, kas apstiprina dalību sacensībās.

**Sacensību noteikumi:** Sacensības noritēs četros dažādos sporta veidos: mini futbols, pludmales volejbols, teniss un pludmales teniss. Komanda drīkst piedalīties visos sporta veidos vai arī piedalīties tikai dažos no tiem.

Mini futbols: komandā 2 spēlētāji, bez vārtsarga. Spēles laiks – līdz diviem iesistiem vārtiem. Par uzvaru pienākas 1 punkts, par zaudējumu – 0. Vienādu punktu gadījumā, augstāku vietu ieņem komanda, kurai:

- labāks rādītājs savstarpējās spēlēs (punkti, vārtu starpība)

- labāka iegūto, zaudēto vārtu starpība visās spēlēs

- vairāk gūtie vārti visās spēlēs.

Agresīva spēle aizliegta, t.i., nedrīkst sist citiem spēlētājiem pa kājām, likt priekšā kājas vai kā citādi fiziski iespaidot citus spēlētājus.

Teniss, pludmales teniss un pludmales volejbols – pēc vispārzināmajiem, oficiālajiem noteikumiem. Visos sporta veidos komandā 2 spēlētāji.

Sacensību dalībnieks pats atbild par savu fizisko sagatavotību, pirms sacensībām dalībnieks ar parakstu apliecina savas veselības atbilstību dalībai sacensībās. Piedalīties sacensībās alkohola un citu apreibinošu vielu ietekmē vai lietot tās sacensību laikā kategoriski aizliegts.

**Uzvarētāja apbalvošana:** tiks apbalvotas pirmās trīs vietas katrā sporta veidā atsevišķi (mini futbols, teniss, pludmales teniss, pludmales volejbols) un 1.-3. vieta visās kategorijās kopā (tie, kas ir spēlējuši gan mini futbolu, gan tenisu, gan pludmales tenisu un pludmales volejbolu).

*(I. Vaiders) 25729409*